**Všeobecne záväzné nariadenie Obce Popudinské Močidľany**

**č. 1/2019 o prevádzkovaní cintorínov na území obce Popudinské Močidľany a o prevádzkovaní objektov Domov smútku v obci Popudinské Močidľany**

Obecné zastupiteľstvo v Popudinských Močidľanoch dňa 13.06.2019 na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov prijalo pre katastrálne územie obce Popudinské Močidľany toto VZN.

**Čl. 1**

**Základné ustanovenia a pojmy**

1. Pohrebiskom sa rozumie miesto na uloženie tiel mŕtvych, ich ostatkov alebo popola. Je to spoločný názov pre cintorín.
2. Cintorín zriaďuje a ruší obec, po predchádzajúcom súhlasnom vyjadrení príslušného orgánu štátnej správy.
3. Prevádzkovateľom cintorínov na katastrálnom území obce Popudinské Močidľany je Obec Popudinské Močidľany so sídlom 908 61 Popudinské Močidľany č. 56, IČO 00309834. Obec môže poveriť správou cintorína inú fyzickú alebo právnickú osobu.
4. Toto nariadenie vymedzuje:
* rozsah platnosti,
* práva a povinnosti prevádzkovateľa cintorína,
* práva a povinnosti pohrebných služieb,
* rozmery hrobového miesta a výšku poplatkov za prenájom,
* prenájom hrobového miesta a jeho zánik,
* prístup na cintorín,
* práce na cintoríne,
* starostlivosť o prenajaté hrobové miesto,
* exhumácie.
1. Prenajímateľom hrobového miesta je prevádzkovateľ cintorína.
2. Nájomcom hrobového miesta je osoba, ktorá si prenajme hrobové miesto a pravidelne platí nájomné.
3. Hrobové miesto je špecifikované ako:
* detský hrob,
* urnové miesto,
* jednohrob,
* dvojhrob,
* trojhrob.

**Čl. 2**

**Rozsah platnosti**

1. Toto nariadenie sa vzťahuje na cintoríny v obci Popudinské Močidľany. Vydáva sa s cieľom upraviť pravidlá prevádzky cintorínov a súvisiace práva a povinnosti občanov.

**Čl. 3**

**Práva a povinnosti prevádzkovateľa cintorína**

Prevádzkovateľ cintorína je povinný:

1. zabezpečiť udržiavanie čistoty a pravidelnej údržby cintorínskych komunikácií,
2. pravidelne vyvážať objemový odpad na povolenú skládku odpadu,
3. zabezpečiť vonkajšiu a vnútornú údržbu domov smútku,
4. vykonávať celkový dozor na cintorínoch v zmysle tohto VZN,
5. viesť evidenciu pohrebiska,
6. vyberať cenu za prenájom hrobového miesta a viesť o tom evidenciu,
7. vykonávať pravidelne údržbu zelene,
8. zabezpečiť rozdelenie cintorína na parcely, v ktorých sú určené miesta na hroby a urnové miesta, za predpokladu rešpektovania vzrastlých stromov,
9. zabezpečiť, aby VZN o správe a prevádzkovaní cintorína bolo umiestnené na prístupnom mieste verejnosti.

**Čl. 4**

**Práva a povinnosti pohrebných služieb**

1. Pohrebné služby v zmysle živnostenského zákona sú oprávnené:
* kopať hroby,
* pochovávať do hrobov,
* ukladať urny do hrobov a urnových miest,
* exhumovať zotleté i nezotleté pozostatky,
* zabezpečovať prevoz zosnulých,
* svoju činnosť vykonávajú v zmysle platných zákonov (1).
1. Pohrebné služby môžu:
* svoju činnosť na cintoríne vykonávať iba po predchádzajúcom súhlase prevádzkovateľa cintorína,
* používať domy smútku a ich príslušenstvo, iba po predchádzajúcom súhlase prevádzkovateľa cintorína.
1. Pohrebné služby sú zodpovedné:
* za výkop hrobu a jeho zasypanie,
* za poškodenie hrobového príslušenstva pri vykonávaní svojej činnosti,
* za dôstojný priebeh pohrebu.
1. Pohrebné služby sú povinné:
* dodržiavať poriadok pochovávania podľa plánu a pokynov prevádzkovateľa cintorína,
* dodržiavať rozmery hrobov,
* dodržiavať povinnosti vyplývajúce z článku 9 tohto nariadenia.

**Čl. 5**

**Rozmery hrobového miesta a výška ceny za poskytovaný prenájom a služby**

1. Záväzné vonkajšie rozmery hrobových miest vrátane akéhokoľvek príslušenstva hrobu:

 - jednohrob pre dospelú osobu 110 x 245cm

 - dvojhrob pre dospelých 210 x 245cm

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(1) Zákon č. 131/2010 o pohrebníctve

 - hrob pre dieťa do 14 rokov 90 x 200cm

 - hrob pre dieťa do 6 rokov 80 x 140cm

 - pre urnu 100 x 100cm

 - chodníky medzi hrobmi minimálne 30 cm

 - hĺbka hrobu najmenej 160 cm

 - prehĺbený hrob aspoň 220 cm

1. Cena za prenájom hrobových miest sa stanovuje na 10 rokov nasledovne:

 - urnové miesto 10,00 €

 - detský hrob 10,00 €

 - jednohrob 20,00 €

 - dvojhrob 40,00 €

 - trojhrob 60,00 €

3. Prepožičanie domu smútku pre pohrebný akt a  služieb s  tým spojenými je **15 €**. V  tomto

 poplatku nie sú zahrnuté služby, ktoré vykonáva pohrebná služba. Výška ceny za ostatné

 služby, ktoré poskytuje priamo pohrebná služba a  súvisia s  pochovávaním zosnulých,

 prípadne exhumáciou si pozostalí dojednávajú priamo u pohrebnej služby.

4. Hrobové miesto, v  ktorom je občan pochovaný na náklady obce, ktoré sú zapísané

 v  zozname pamiatok alebo majú kultúrnu, umeleckú či historickú hodnotu alebo ide

 o hroby významných osobností sa prenájom nespoplatňuje.

5. Nájomca hrobového miesta je povinný uhradiť nájomné do konca 6 mesiaca prvého roka

 obdobia, na ktoré sa nájomné uhrádza.

**Čl. 6**

**Prenájom hrobového miesta**

1. Nájom hrobového miesta vzniká na základe zmluvy o nájme hrobového miesta uzatvorenej medzi prevádzkovateľom cintorína ako prenajímateľom a nájomcom. Zmluva musí mať písomnú formu. Hrobové miesta sú nepredajné.
2. Prevádzkovateľ cintorína je povinný prenajať hrobové miesto na dobu neurčitú, nesmie sa vypovedať skôr ako za 10 rokov t.j. tleciu dobu.
3. Pred uplynutím tlecej doby sa môžu do toho istého hrobu uložiť ďalšie pozostatky uložené nad sebou, keď vrstva uľahnutej zeminy nad rakvou bude najmenej 1 meter; pri uložení v dvoj hrobe vedľa seba bez obmedzenia.
4. Nie je možné zaplatiť prenájom na dobu trvania cintorína.
5. Pri prenajatí hrobového miesta prevádzkovateľ cintorína vyhotoví doklad o zaplatení určitého miesta, ktoré je v evidencii hrobov označené identifikačným číslom. Ak nájomca hrobového miesta z rôznych dôvodov ho nemôže udržiavať, môže na základe dokladu o platení, prenechať toto dopredu určenému nájomcovi, podľa svojej vôle. Prevádzkovateľ cintorína zapíše nového nájomcu do evidencie.
6. Vybavovateľ pohrebu môže požiadať o uloženie mŕtveho do rodinného hrobu, ak nájomca predmetného hrobového miesta dá na to súhlas a prevádzkovateľ cintorína potvrdí, že v predmetnom hrobe je voľné miesto na pochovanie.
7. V prípade, že sa vytvára nové hrobové miesto, uzatvára sa na toto hrobové miesto nová nájomná zmluva. Polohu nového hrobového miesta určuje výhradne prevádzkovateľ cintorína na základe plánu hrobových miest na cintoríne.
8. V prípade uloženia telesných pozostatkov do nového hrobu sa 10 ročná doba nájmu začína počítať od dátumu uloženia telesných pozostatkov do nového hrobu.
9. V prípade, že je vytvorené nové hrobové miesto, v ktorom ešte nie sú uložené žiadne telesné pozostatky uzatvára sa nájomná zmluva bezprostredne po vybudovaní hrobového miesta. Túto skutočnosť oznamuje nájomca prevádzkovateľovi cintorína do 3 dní.
10. Uzavretím zmluvy o nájme hrobového miesta a zaplatením nájomného vzniká nájomcovi právo užívať hrobové miesto určené v nájomnej zmluve.
11. Akékoľvek zmeny údajov je nájomca povinný oznámiť prevádzkovateľovi cintorína (napr. zmena adresy).
12. Prevádzkovateľ cintorína disponuje situačným plánom cintorína, ktorý je dostupný verejnosti a na ktorom je vyznačené administratívno-správne delenie parciel a čísla hrobov (príloha č.1). Nové hrobové miesto môže byť vybudované iba so súhlasom prevádzkovateľa v súlade plánom hrobových miest na cintoríne.
13. Spopolnené pozostatky sa môžu v urnách ukladať podľa priania pozostalých buď do zeme, alebo v urnách podľa plánu cintorína, prípadne pripevnením urny na náhrobok.
14. Urnu na určené miesto možno uložiť len po predchádzajúcom zaevidovaní u prevádzkovateľa cintorína.
15. Nájomca hrobového miesta je povinný písomne oznámiť prevádzkovateľovi cintorína všetky údaje a ich zmeny, ktoré sú potrebné na vedenie evidencie o hrobových miestach (list o prehliadke mŕtveho, dátum a hĺbku uloženia).
16. Evidencia hrobových miest je vedená elektronicky v rozsahu stanovenom zákonom.

**Čl. 7**

**Zánik práva na prenajaté miesto, zrušenie hrobu**

1. Prevádzkovateľ cintorína je povinný vopred upozorniť nájomcu, že uplynie lehota, na ktorú je nájomné zaplatené, najneskôr tri mesiace pred uplynutím tejto lehoty.
2. Prevádzkovateľ cintorína je povinný vopred písomne upozorniť nájomcu na vypovedanie nájomnej zmluvy, najmenej šesť mesiacov predo dňom, keď sa má hrobové miesto zrušiť.
3. Prevádzkovateľ cintorína nájomnú zmluvu vypovie, ak

 a) závažné okolnosti na cintoríne znemožňujú trvanie nájmu hrobového miesta,

 b) sa cintorín zruší,

 c) nájomca ani po upozornení nezaplatil nájomné za užívanie hrobového miesta.

1. Hroby a urny, ktoré sú zapísané v zozname pamiatok alebo majú kultúrnu, umeleckú či historickú hodnotu alebo ide o hroby významných osobností, nesmú byť odstránené ani po uplynutí doby, na ktorú bolo miesto prenajaté. Obecné zastupiteľstvo môže odsúhlasiť, aby takého hroby boli zaevidované u prevádzkovateľa cintorína na dobu trvania cintorína. V prípade nezáujmu pozostalých o údržbu takéhoto miesta, túto povinnosť preberá prevádzkovateľ cintorína.
2. V prípade výpovede a zániku práva na prenajaté miesto, ako aj zrušenie hrobu bude prevádzkovateľ cintorína postupovať v zmysle platného zákona.

**Čl. 8**

Prevádzkový poriadok cintorína

1. Cintorín je pietne miesto, vyžaduje si, aby sa v ňom všetci jeho návštevníci počas
 smútočných obradov, návštev domu smútku, hrobu, správali s rešpektom, dodržiavali
 ticho a verejný poriadok a tým úctu k blízkym pozostalým a všetkým zomrelým občanom.

2. Cintorín je bežne prístupný verejnosti, vchody sa nezamykajú, od občanov sa žiada, aby
 uzatvárali vstupné bránky a tým zabránili vstupu nežiaducich osôb, domácich zvierat a
 pod.

3. Počas vykonávania prác a služieb na cintoríne nie je dovolené používať alkoholické
 nápoje, návykové látky, fajčiť, robiť hluk, odkladať odpadky a iné veci mimo určeného
 miesta (kontajneru), vodiť psov alebo púšťať iné zvieratá.

4. V celom objekte cintorína je zakázané používať a jazdiť na bicykli, korčuliach, kolobežke
 a pod.

5. Zakázaný je voľný prechod cez cintorín (krátenie si cesty), používanie vody zo studne
 (vodovodu) na zásobovanie domácností, vynášanie smetí a domového odpadu do
 kontajneru umiestneného pri cintoríne alebo akékoľvek zneužívanie verejných služieb,
 ktoré obec zabezpečuje v súvislosti s prevádzkou cintorína.

6. Obec je oprávnená odstrániť vence, kytice, ktoré po zvädnutí rušia estetický vzhľad
 cintorína, napriek tomu, že je to povinnosťou nájomcu hrobu.

7. Pri zapaľovaní svietidiel (sviečky, kahance) sú návštevníci povinní dodržiavať
 bezpečnostné predpisy vyplývajúce zo zákona č.314/2001 Z. z. o ochrane pred požiarmi v
 znení neskorších predpisov. §4 D

**Čl. 9**

**Práce na cintoríne**

1. Vstup motorových vozidiel na cintorín je zakázaný.
2. Stavby, výkopy a iné zemné práce, najmä obkladanie a formovanie hrobov môžu vykonávať jednotlivci a podnikateľské subjekty len na základe predchádzajúceho súhlasu prevádzkovateľa cintorína. Tým nie je nahradený súhlas stavebného úradu, pokiaľ je tento podľa osobitných predpisov potrebný.
3. Prevádzkovateľ cintorína je oprávnený prerušiť alebo zastaviť práce, ak zhotoviteľ porušuje ustanovenia tohto VZN alebo jeho činnosť by rušila pohrebný obrad. Každý zhotoviteľ stavebného diela je povinný dodržiavať vonkajšie rozmery hrobových miest vrátane vonkajších obkladov, tak ako je to uvedené v článku 5, odst.1 tohto nariadenia.
4. Zhotoviteľ stavby je povinný držať sa vopred schváleného projektu s nasledovnými podmienkami:
* základy musia byť vykopané do nezamŕzateľnej hĺbky, musia byť dimenzované so zreteľom na únosnosť pôdy,
* predné a zadné hrany stavby a obrubníkov musia byť v jednej priamke s ostatnými hrobmi,
* pri svahovitom teréne musí byť stavba a jej príslušenstvo rovnomerne odstupňované,
* po ukončení stavby je zhotoviteľ povinný očistiť okolie stavby,
* akékoľvek stavebné prebytky a staré rozbité betóny, je zhotoviteľ povinný odviezť z cintorína na vlastné náklady na povolenú skládku odpadu, nájomca je povinný predložiť prevádzkovateľovi cintorína doklad preukazujúci nakladanie s odpadmi z úprav z prenajatého hrobového miesta,
* nie je prípustné prebytočný stavebný materiál odkladať do cintorínskych kontajnerov, ktoré slúžia výlučne len na objemový cintorínsky odpad.
1. Nájomca nesmie hrobové miesta bez súhlasu prevádzkovateľa cintorína zmenšovať,
 zväčšovať alebo rušiť. Všetky plánované úpravy hrobových miest, ktoré sa dotýkajú ich
 rozmerov a priestorového začlenenia musia byť odsúhlasené prevádzkovateľom cintorína.
2. Nájomca hrobového miesta je povinný označiť hrob menom pochovaného a rokom úmrtia.
3. Stromy a kríky je možné vysádzať v areáli cintorína na prepožičaných miestach len s písomným súhlasom prevádzkovateľa cintorína, ktorý môže výsadbu kedykoľvek, ak uzná za vhodné, odstrániť.

**Čl. 10**

**Starostlivosť o prenajaté miesto**

1. Nájomca je povinný prenajaté hrobové miesto udržiavať v riadnom stave.
2. Ak prevádzkovateľ cintorína zistí nedostatky v  starostlivosti o  hrob, môže vyzvať nájomcu, aby ich v primeranej lehote odstránil.

3. Starú, znehodnotenú výzdobu hrobového miesta je nájomca povinný si sám odstrániť

 a uskladniť do kontajnera na to určeného.

4. Prevádzkovateľ cintorína má tiež právo odstrániť znehodnotenú výzdobu z  hrobov, najmä

 ak to ruší vzhľad cintorína a to hlavne v jarných mesiacoch.

5. Sviečky musia byť na hrobe umiestnené tak, aby nevznikol požiar. Za prípadné škody

 spôsobené požiarom z  nesprávne umiestnenej sviečky, nezodpovedá prevádzkovateľ

 cintorína.

**Čl. 11**

**Exhumácia**

1. Ľudské ostatky je možné exhumovať na

 a) príkaz sudcu alebo prokurátora

 b) na žiadosť obstarávateľa pohrebu alebo blízkej osoby, ak obstarávateľ pohrebu už

 nežije

 c) na žiadosť obce, ak bola obstarávateľom pohrebu

1. Náklady spojené s exhumáciou znáša ten, kto o ňu požiadal.
2. Pred uplynutím tlecej doby možno vykonať exhumáciu telesných pozostatkov len na základe povolenia hygienika. O žiadosti pozostalých rozhodne obec, pričom náklady v celom rozsahu hradí žiadateľ.

**Čl. 12**

Kontrola dodržiavania Všeobecne záväzného nariadenia o správe a prevádzke cintorínov

1. Kontrolu nad dodržiavaním tohto všeobecne záväzného nariadenia vykonávajú:

- poverení pracovníci prevádzkovateľa cintorína,

 - poverení pracovníci Obecného úradu v Popudinských Močidľanoch,

 - kontrolór obce

**Čl. 13**

**Sankcie**

1. Porušenie ustanovení tohto VZN č. 1/2019 o prevádzkovaní cintorínov na území obce Popudinské Močidľany a o prevádzkovaní objektov Domu smútku v obci Popudinské Močidľany je priestupkom podľa § 48 zákona č. 372/1990 Zb. o priestupkoch v znení neskorších predpisov.
2. Za priestupky možno uložiť pokutu do 663,00 €.

**Čl. 14**

## Záverečné ustanovenia

1. V podrobnostiach o uplatnení tohto nariadenia rozhoduje starosta obce.
2. Prijatím tohto VZN sa ruší platnosť VZN č. 1/2015 o prevádzkovaní cintorínov na území obce Popudinské Močidľany a o prevádzkovaní objektu Domu smútku v obci Popudinské Močidľany.
3. Toto všeobecne záväzné nariadenie bolo schválené uznesením č. 12/2019 na zasadnutí Obecného zastupiteľstva v Popudinských Močidľanoch dňa 13.06.2019 a nadobudlo účinnosť dňa 23.06.2019.

 Mgr. Dana Žúrková

 starostka obce